שלמה אוזנקוט

הרב שלמה אוזנקוט (או אוזנכוט;הרב חתם את שמו בשני האופנים. סביב ה'תק"כ – אייר ה'תק"ף, 1820) היה מקובל, ראש ישיבה ודיין במרקש שבמרוקו בראשית המאה התשע עשרה.

 קורות חייו 
נולד במרקש לאביו ר' חיים שהיה נגיד קהל מרקש. למד אצל חכמי העיר. בהמשך כיהן כראש ישיבה, ומתלמידיו ידוע: רבי יהודה אלמליח,ראו: מן הגנזים חלק י עמ' רכ. וכנראה גם רבי רפאל מסעוד אבן מוחא.ראו: פרדס רימונים (חאה"ע סי' י"ב): "ראיתי כתב יד א' ששלח או כמהרש"א לכמוהר"ר מוסא ז"ל או להפך, וזכורני שאמ"ל כמהר"ש אוזנקוט ז"ל להעתיקו בכתב ידי, וזה היה אם אפשר בשנת תקע"ט לפ"ק". וכן ספרי רבי שלמה אוזנקוט היו מסורים בידו, ראו להלן. בישיבתו למדו בין השאר את פירוש הרא"ם על פירוש רש"י, ורבי שלמה מסר לתלמידיו ביאורים לפירוש הרא"ם.ראו בכת"י מכון בן צבי 760. סמוך לשנת תקס"ד, התמנה לדיין בבית דינו של רבי שלמה אסבאג. כיהן לצד חביריו הדיינים רבי יוסף חרוש, רבי יעקב פינטו השני, רבי יהודה הצרפתי, רבי משה אסבאג, רבי אברהם אסולין, ורבי מוסא בן דוד וחיון.ראו למשל: תשובות חכמי מראכש סימנים ל, עה. בית הדין התכתב עם חכמים מערים אחרות, כדוגמת מקנס,ראו שו"ת משפטים ישרים חלק ב סימן ריג. ואזמור.שו"ת שופריה דיעקב (ח"ב סי' קיב): "ראיתי ביד שלמה הנז' [מאזמור] אגרת כתובה וחתומה מחכמי מראכש ז"ל שהיו בדור שלפנינו, מהרב מהרש"א ומהרי"ע פינטו ומהרי"ו חרוש ומהר"ם אסבאג ומהר"ם ן' דוד וחיון ומהר"ש אוזנקוט ז"ל ששלחו לקהל אזמור על עניין זה וכתוב בה וז"ל וכו' [בערבית]".

כמו כן עסק בחכמת הקבלה, ונמנה עם מקובלי העיר.

נפטר במגפה שפקדה את מרקש, בחודש אייר שנת תק"ף (1820).ראו: תקנות חכמי מכנאס ח"א עמ' תלו; מצבות מראכש עמ' 61.

מוזכר בפיוטים על חכמי מערה במרקש, בפיוט מרבי מסעוד,ראו מצבות מראכש, מבוא עמ' לז. ובפיוט מרבי יעקב אלכאבאש.ראו מצבות מראכש עמ' לט.

 כתביו 
 חידושי דינים - על חלקי השולחן ערוך,היה בידו של רבי רפאל מסעוד אבן מוחא, כמו שכתב רבי ידידיה מונסונייגו בספריו: ס' מנחת זיכרון ערך משכונא כ: "מספר מוהר"ש אזנקוט זלה"ה". וכן ערך שותפים א: "כן מ"ך בש"ע של מוהר"ש אזנקוט ז"ל". וכן בספרו קופת הרוכלים רבית כה: "וכמדומני שהכתיבה היא של כמוהר"ש אוזנקוט ז"ל". וכן שם אות כח: "מספר מהר"ש אוזנקוט, שהביא מהר"ם ן' מוחא". (מוזכר במלכי רבנן קיט א). חלקם נדפסו בספרי חכמי דורו.הביא מהם בשו"ת פרדס רימונים (חומ"ש סימן עב). ובספר וילקט יוסף (אלמאליח): סי' ה בה"ט סק"ז, סי' עא באה"ט ס"ק לו, סי' עב סי"ז, סי' שמ ס"ח.
 חידושים על הש"ס - חלקם נדפסו בקובץ בית הלל.גיליון מ עמ' ז, בהכנת הרב יוסף פרץ.
 חידושים על הרא"ם - ע"פ מה שסיכמו תלמידיו.

 הגהות 
 הגהות על כנסת הגדולה חלק חושן משפט - באוסף פרטי.
 הגהות על חיבורי רבי מוסא בן דוד וחיון - בגיליון כת"י של מו"ה שלמה שושנה מאוסף בניהו.

 לקריאה נוספת 
 הרב יוסף פרץ והרב יוסף הלל (עורך), קדושי מראכש, "רבי שלמה אוזנכוט", הוצאת קהילות ישראל, ירושלים ה'תשפ"א.

 הערות שוליים 

קטגוריה:רבנים מרוקאים
קטגוריה:מרקש: רבנים
קטגוריה:ראשי ישיבה מרוקאים
קטגוריה:דיינים
קטגוריה:נפטרים ב-1820